ರೇ ಮೀನುಗಳು ಕಾಂಡ್ರಿಕ್‌ತ್ಯಸ್ ವರ್ಗ, ಎಲ್ಯಾಸ್ಮೊಬ್ರಾಂಕಿ ಉಪವರ್ಗದ ಮೃದ್ವಸ್ಥಿ ಮೀನುಗಳ ಪೈಕಿ ರಾಜಿಫಾರ್ಮಿಸ್ ಅಥವಾ ಬ್ಯಾಟಾಯ್ಡಿಯೈ ಗಣಕ್ಕೆ ಸೇರಿದ ಮೀನುಗಳಿಗಿರುವ ಸಾಮನ್ಯ ಹೆಸರು. ಇವುಗಳಲ್ಲಿ ಸುಮಾರು 425 ಪ್ರಭೇದಗಳಿವೆ.

ದೇಹ ರಚನೆ 
ಉದರಭಾಗದತ್ತ ಬೆನ್ನಿನ ಭಾಗವನ್ನು ಅದುಮಿದಂತೆ ತೋರುವ ಅಗಲವಾದ ಚಪ್ಪಟೆ ದೇಹ, ಮುಂಡದ ಇಕ್ಕೆಲಗಳಲ್ಲಿ ಬಾಲದಿಂದ ತಲೆಯವರೆಗೆ ವಿಸ್ತರಿಸಿರುವ ಎದೆಭಾಗದ (ಪೆಕ್ಟೊರಲ್) ದೊಡ್ಡ ಈಜುರೆಕ್ಕೆಗಳು ಮತ್ತು ವಜ್ರಾಕೃತಿಯನ್ನು  ಸರಿಸುಮಾರಾಗಿ ಹೋಲುವ ದೇಹವಿನ್ಯಾಸ-ಇವು ರೇ ಮೀನುಗಳ ವೈಶಿಷ್ಟ್ಯಗಳು. ಪ್ರತಿಯೊಂದು ಪ್ರಭೇದಕ್ಕೂ ಅದರದೇ ಆದ ವೈಶಿಷ್ಟ್ಯವಿದೆ. ದೊಡ್ಡ ಸ್ಪೈರಕಲ್‌ಗಳು (ತಿಮಿಂಗಿಲಗಳ ‘ಊದುರಂಧ್ರ’ದಂಥ ರಚನೆ) ಮತ್ತು ಕಣ್ಣುಗಳು ಬೆನ್ನಿನ ಪಾರ್ಶ್ವದಲ್ಲೂ ಕಿರಿದಾದ ಬಾಯಿ ಮತ್ತು ಕಿವಿರು ಸೀಳಿಕೆಗಳು ಉದರಪಾರ್ಶ್ವದಲ್ಲೂ ಇವೆ. ವಸ್ತಿಕುಹರದ (ಪೆಲ್ವಿಕ್) ರೆಕ್ಕೆಗಳು ಸಾಪೇಕ್ಷವಾಗಿ ಚಿಕ್ಕವು. ಗುದದ್ವಾರ ಸಮೀಪದ (ಏನಲ್) ರೆಕ್ಕೆಗಳು ಇಲ್ಲ. ಬಾಲದ ಭಾಗ ಸಪುರ ಚಾವಟಿಯಂತಿದೆ. ಎದೆಭಾಗದ ಈಜುರೆಕ್ಕೆಗಳ ನೆರವಿನಿಂದ ನಿಧಾನವಾಗಿ ಚಲಿಸುವ ಇವಕ್ಕೆ ಬಾಲವೇ ಚುಕ್ಕಾಣಿ.

ಆಹಾರ 
ಮೃದ್ವಂಗಿ (ಮಾಲಸ್ಕ್) ಮತ್ತು ಚಿಪ್ಪುಪ್ರಾಣಿಗಳು (ಕ್ರಸ್ಟೇಷನ್ಸ್) ಆಹಾರ. ಈ ಆಹಾರ ಸೇವನೆಗೆ ಅಗತ್ಯವಾದ ಮೊಂಡುಹಲ್ಲುಗಳು ಬಾಯಿಯಲ್ಲಿವೆ. ಬಣ್ಣ ಬದಲಿಸಿ ಕಪಟರೂಪ ಧರಿಸುತ್ತವೆ.

ಸಂತಾನೋತ್ಪತ್ತಿ 
ಆಂತರಿಕ ನಿಷೇಚನೆಯ ಮೂಲಕ ಸಂತಾನೋತ್ಪತ್ತಿ. ಇದಕ್ಕೆ ಅಗತ್ಯವಾದ ಸಂರಚನೆ ಗಂಡು ಮೀನುಗಳ ವಸ್ತಿಕುಹರದ ರೆಕ್ಕೆಗಳಲ್ಲಿವೆ. ಮೊಟ್ಟೆ ಇಡುವ ಮತ್ತು ಹೆಣ್ಣಿನ ದೇಹದಲ್ಲಿಯೇ ಮೊಟ್ಟೆಯನ್ನು ಮರಿಮಾಡುವ - ಈ ಎರಡೂ ಬಗೆಯ ಪ್ರಭೇದಗಳಿವೆ.

ಆವಾಸಸ್ಥಾನ 
ಅನೇಕ ರೇಮೀನು ಪ್ರಭೇದಗಳ ವಾಸ ತೀರಕ್ಕೆ ಸಮೀಪದ ಸಾಗರದ ತಳಭಾಗದಲ್ಲಿ. ಸುಮಾರು 3000 ಮೀ ಆಳದಲ್ಲಿ ವಾಸಿಸುವವೂ ಇವೆ. ಅಮೆಜಾನ್ ನದಿಯ ಸಿಹಿನೀರಿನಲ್ಲಿ ವಾಸಿಸುವ ಒಂದು ಜಾತಿಯೂ ಇದೆ.  ಸಾಗರ ತಳದ ಮಣ್ಣಿನಲ್ಲಿ ಅಡಗಿದ್ದು ಸಮೀಪಿಸಿದ ಭೋಜನೀಯ ಜೀವಿಗಳನ್ನು ಬಲಿ ತೆಗೆದುಕೊಳ್ಳುವ ಪ್ರಭೇದಗಳ ಸಂಖ್ಯೆ ಹೆಚ್ಚು.

ಮುಖ್ಯವಾದ ರೇ ಮೀನುಗಳು 
ಸಾಗರದ ಮೇಲ್ಭಾಗದಲ್ಲಿ ವಾಸಿಸುವ ಗ್ರೇಟ್ ಮ್ಯಾಂಟಾ ರೇ, ಬಾಲದ ತುದಿಯ ಚುಚ್ಚುಮುಳ್ಳಿನ ಮೂಲಕ ಶತ್ರುದೇಹಕ್ಕೆ ಮಾರಕ ವಿಷ ಹುಗಿಸಬಲ್ಲ ಸ್ಟಿಂಗ್ ರೇ, ತೀವ್ರ ವಿದ್ಯುದಾಘಾತ ನೀಡುವ ಟಾರ್ಪೀಡೊ ರೇ ಮಾನವನಿಗೆ ಹೆಚ್ಚು ಪರಿಚಿತ. ಕಡಿಮೆ ಚಪ್ಪಟೆ ವಿನ್ಯಾಸದ ಗಿಟಾರ್ ಮೀನು ಮತ್ತು ಗರಗಸ ಮೀನು ರೇ ಮೀನುಗಳೇ. ದೈತ್ಯ ಡೆವಿಲ್ ರೇ ಮೀನು (ಮಾಂಟಾ ಬೈರಾಸ್ಟ್ರಿಸ್) 22 ಅಡಿ ಅಗಲ (ರೆಕ್ಕೆಗಳ ತುದಿಯಿಂದ ತುದಿಯವರೆಗೆ) ಇದ್ದು ಸುಮಾರು 3500 ಪೌಂಡ್ ತೂಕವಿರುತ್ತದೆ.

ಉಲ್ಲೇಖಗಳು

ಗ್ರಂಥಸೂಚಿ

ಹೊರಗಿನ ಕೊಂಡಿಗಳು 

  – database of bibliography of living/fossil sharks and rays (see Chondrichtyes: Selachii) with more than 15 000 listed papers and many download links.
 

ಮೀನುಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
re mīnugaḻu kāṃḍrik‌tyas varga, èlyāsmòbrāṃki upavargada mṛdvasthi mīnugaḻa paiki rājiphārmis athavā byāṭāyḍiyai gaṇakkè serida mīnugaḻigiruva sāmanya hèsaru. ivugaḻalli sumāru 425 prabhedagaḻivè.

deha racanè 
udarabhāgadatta bènnina bhāgavannu adumidaṃtè toruva agalavāda cappaṭè deha, muṃḍada ikkèlagaḻalli bāladiṃda talèyavarègè vistarisiruva èdèbhāgada (pèkṭòral) dòḍḍa ījurèkkègaḻu mattu vajrākṛtiyannu  sarisumārāgi holuva dehavinyāsa-ivu re mīnugaḻa vaiśiṣṭyagaḻu. pratiyòṃdu prabhedakkū adarade āda vaiśiṣṭyavidè. dòḍḍa spairakal‌gaḻu (timiṃgilagaḻa ‘ūduraṃdhra’daṃtha racanè) mattu kaṇṇugaḻu bènnina pārśvadallū kiridāda bāyi mattu kiviru sīḻikègaḻu udarapārśvadallū ivè. vastikuharada (pèlvik) rèkkègaḻu sāpekṣavāgi cikkavu. gudadvāra samīpada (enal) rèkkègaḻu illa. bālada bhāga sapura cāvaṭiyaṃtidè. èdèbhāgada ījurèkkègaḻa nèraviniṃda nidhānavāgi calisuva ivakkè bālave cukkāṇi.

āhāra 
mṛdvaṃgi (mālask) mattu cippuprāṇigaḻu (krasṭeṣans) āhāra. ī āhāra sevanègè agatyavāda mòṃḍuhallugaḻu bāyiyallivè. baṇṇa badalisi kapaṭarūpa dharisuttavè.

saṃtānotpatti 
āṃtarika niṣecanèya mūlaka saṃtānotpatti. idakkè agatyavāda saṃracanè gaṃḍu mīnugaḻa vastikuharada rèkkègaḻallivè. mòṭṭè iḍuva mattu hèṇṇina dehadalliye mòṭṭèyannu marimāḍuva - ī èraḍū bagèya prabhedagaḻivè.

āvāsasthāna 
aneka remīnu prabhedagaḻa vāsa tīrakkè samīpada sāgarada taḻabhāgadalli. sumāru 3000 mī āḻadalli vāsisuvavū ivè. amèjān nadiya sihinīrinalli vāsisuva òṃdu jātiyū idè.  sāgara taḻada maṇṇinalli aḍagiddu samīpisida bhojanīya jīvigaḻannu bali tègèdukòḻḻuva prabhedagaḻa saṃkhyè hèccu.

mukhyavāda re mīnugaḻu 
sāgarada melbhāgadalli vāsisuva greṭ myāṃṭā re, bālada tudiya cuccumuḻḻina mūlaka śatrudehakkè māraka viṣa hugisaballa sṭiṃg re, tīvra vidyudāghāta nīḍuva ṭārpīḍò re mānavanigè hèccu paricita. kaḍimè cappaṭè vinyāsada giṭār mīnu mattu garagasa mīnu re mīnugaḻe. daitya ḍèvil re mīnu (māṃṭā bairāsṭris) 22 aḍi agala (rèkkègaḻa tudiyiṃda tudiyavarègè) iddu sumāru 3500 pauṃḍ tūkaviruttadè.

ullekhagaḻu

graṃthasūci

hòragina kòṃḍigaḻu 

  – database of bibliography of living/fossil sharks and rays (see Chondrichtyes: Selachii) with more than 15 000 listed papers and many download links.
 

mīnugaḻu
maisūru viśvavidyānilaya viśvakośa
ರೇ ಮೀನುಗಳು